ΣΥΜΒΑΣΗ μεταξύ της Κοινότητας και της Υπηρεσίας Αρωγής και Έργων των Ηνωμένων Εθνών για τους πρόσφυγες της Παλαιστίνης (UNRWA) σχετικά με τη βοήθεια στους πρόσφυγες στις χώρες της Εγγύς Ανατολής

Άρθρο 1

Η Ευρωπαϊκή Κοινότητα που εφεξής καλείται η «Κοινότητα» συνάπτει την παρούσα σύμβαση με την Υπηρεσία Αρωγής και Έργων των Ηνωμένων Εθνών για τους πρόσφυγες της Παλαιστίνης που εφεξής καλείται «UNRWA» για να επιβεβαιώσει τη δέσμευσή της για το πρόγραμμα παροχής βοήθειας στην UNRWA. Η βοήθεια αυτή, θα λάβει τη μορφή συνεισφορών σε είδος ή σε χρήμα για τριετή περίοδο, που θα χρησιμοποιηθούν στο πλαίσιο των εκπαιδευτικών, υγειονομικών και επισιτιστικών προγραμμάτων της UNRWA.

Άρθρο 2

1. Η Κοινότητα καταβάλλει ετησίως στην UNRWA χρηματική συνεισφορά για τις δαπάνες των εκπαιδευτικών και υγειονομικών προγραμμάτων. Το ύψος της εν λόγω συνεισφοράς είναι 28 εκατομμύρια Ecu το 1996, 29,4 εκατομμύρια Ecu το 1997 και 30,9 εκατομμύρια Ecu το 1998 για το εκπαιδευτικό πρόγραμμα 7 3,4 εκατομμύρια Ecu το 1996, 3,6 εκατομμύρια Ecu το 1997 και 3,8 εκατομμύρια Ecu το 1998 για το γενικό υγειονομικό πρόγραμμα και 2,7 εκατομμύρια Ecu το 1996, 2,3 εκατομμύρια Ecu το 1997 και 1,8 εκατομμύρια Ecu για το 1998 για διάφορα συγκεκριμένα τμήματα του υγειονομικού προγράμματος (συμπεριλαμβανομένης της λειτουργίας και επέκτασης του προγράμματος οικογενειακού προγραμματισμού και επιπλέον προσωπικό στήριξης). Η κατανομή αυτών των ποσών μεταξύ των τριών προγραμμάτων θα μπορεί να τροποποιείται κάθε έτος από την UNRWA σε συνάρτηση με τις πραγματικές της ανάγκες υπό την προϋπόθεση ότι θα ενημερώνεται σχετικά η Επιτροπή.

2. Η UNRWA αποστέλλει στην Κοινότητα κάθε έτος έκθεση για τη χρησιμοποίηση της κοινοτικής συνεισφοράς. Η UNRWA διαβιβάζει επίσης, στην Κοινότητα όλα τα έγγραφα σχετικά με την εκτέλεση των εκπαιδευτικών και υγειονομικών προγραμμάτων, συμπεριλαμβανομένου του συμπληρωματικού επισιτιστικού προγράμματος, τους λεπτομερείς λογαριασμούς των δαπανών και τις δημοσιονομικές προβλέψεις σχετικά με τις μελλοντικές δαπάνες καθώς και τις ετήσιες στατιστικές των τμημάτων εκπαίδευσης και υγείας της UNRWA.

3. Η UNRWA ενημερώνει την Κοινότητα σχετικά με κάθε σημαντική μεταβολή που τυχόν σχεδιάζεται για τις εκπαιδευτικές ή υγειονομικές υπηρεσίες που παρέχει.

4. Στην περίπτωση σημαντικών μεταβολών των εκπαιδευτικών ή υγειονομικών υπηρεσιών που παρέχει η UNRWA κατά την περίοδο ισχύος της παρούσας σύμβασης, η Κοινότητα επιφυλάσσεται του δικαιώματος να αποσύρει τη σύμφωνη γνώμη της για τη χρησιμοποίηση των κεφαλαίων που διαθέτει στην UNRWA βάσει της σύμβασης για τους συγκεκριμένους σκοπούς. Σε αυτήν την περίπτωση η Κοινότητα ενημερώνει σχετικά την UNRWA.

Άρθρο 3

Ενίσχυση για τα επισιτιστικά προγράμματα της UNRWA

1. Προς αντιμετώπιση συγκεκριμένων αναγκών μειονεκτουσών πληθυσμιακών ομάδων μπορούν να κινητοποιηθούν και άλλοι κοινοτικοί πόροι.

2. Τα ποσά και τα χαρακτηριστικά των παρεχομένων προϊόντων και υπηρεσιών θα υπαχθούν σε όρους χρηματοδότησης που θα συμφωνηθούν χωριστά, αναλόγως των ετησίων αιτήσεων της UNRWA.

3. Η UNRWA διαβιβάζει στην Κοινότητα, ετήσια έκθεση για τη λειτουργία των επισιτιστικών προγραμμάτων αναφέροντας ιδίως τον αριθμό, την κατηγορία και τον τόπο εγκατάστασης των δικαιούχων και τις παρεχόμενες υπηρεσίες, το κόστος των προγραμμάτων και τη χρησιμοποίηση των κοινοτικών συνεισφορών σε είδος και σε χρήμα.

Άρθρο 4

Επανεξέταση

Έως το τέλος του 1997, τα συμβαλλόμενα μέρη θα προβούν σε εξέταση των πολιτικών εξελίξεων όσον αφορά τους πρόσφυγες και θα αξιολογηθούν τα σχέδια που έχει διαμορφώσει και ενδεχομένως εκτελέσει η UNRWA για τη μεταβίβαση των αρμοδιοτήτων της στο Παλαιστινιακό Συμβούλιο ή/και σε οποιοδήποτε άλλο οργανισμό.

Άρθρο 5

Προσαρμογές

Εάν, κατά τη διάρκεια ισχύος της συμφωνίας, τμήμα ή το σύνολο των αρμοδιοτήτων της UNRWA μεταβιβασθούν στο Παλαιστινιακό Συμβούλιο ή σε άλλο οργανισμό, θα πραγματοποιηθούν οι κατάλληλες προσαρμογές στα κατ' άρθρον 2 παράγραφος 1 τμήματα της κοινοτικής συνεισφοράς στην UNRWA βάσει της σύμβασης, βάσει ανταλλαγής επιστολών μεταξύ της Κοινότητας και της UNRWA.

Άρθρο 6

Δημοσιονομικός έλεγχος και επισκέψεις

1. Η UNRWA:

α) διατηρεί τα δημοσιονομικά και λογιστικά έγγραφα σχετικά με τις δραστηριότητες που χρηματοδοτεί η Κοινότητα και

β) παρέχει στους αρμόδιους φορείς της Κοινότητας, εφόσον το ζητήσουν, όλες τις αναγκαίες δημοσιονομικές πληροφορίες, συμπεριλαμβανομένων των λογιστικών καταστάσεων σχετικά με το πρόγραμμα/σχέδιο, είτε εκτελούνται από την UNRWA είτε από υπεργολάβο.

Σύμφωνα με το δημοσιονομικό κανονισμό της Κοινότητας, η Επιτροπή και το Ελεγκτικό Συνέδριο μπορούν να διενεργήσουν ελέγχους, ακόμα και επιτόπιους, των ενεργειών που χρηματοδοτούνται από την Κοινότητα.

2. Η UNRWA διευκολύνει με κάθε τρόπο τις επισκέψεις ελέγχου κοινοτικών εκπροσώπων στο χώρο δράσης της.

Άρθρο 7

Όλες οι διαφορές που προκύπτουν από την παρούσα σύμβαση διευθετούνται με διαβουλεύσεις μεταξύ των δύο μερών, μετά από αίτηση ενός εξ αυτών.

Άρθρο 8

Διάρκεια

Η παρούσα σύμβαση καλύπτει την περίοδο τριών ημερολογιακών ετών (1996, 1997 και 1998).

Άρθρο 9

Η παρούσα σύμβαση συντάσσεται σε δύο αντίτυπα στην αγγλική, γαλλική, γερμανική, δανική, ελληνική, ισπανική, ιταλική, ολλανδική, πορτογαλική, σουηδική και φινλανδική γλώσσα και όλα τα κείμενα είναι εξίσου αυθεντικά.

Por la Comunidad Europea

For Det Europζiske Fζllesskab

Fόr die Europδische Gemeinschaft

Για την Ευρωπαϊκή Κοινότητα

For the European Community

Pour la Communautι europιenne

Per la Comunitΰ europea

Voor de Europese Gemeenschap

Pela Comunidade Europeia

Euroopan yhteisφn puolesta

Pε Europeiska gemenskapens vδgnar

>ΑΝΑΦΟΡΑ ΣΕ ΦΗΛΜ>

Por el Organismo de Obras Pϊblicas y Socorro de las Naciones Unidas para los Refugiados de Palestina (UNRWA)

For De Forenede Nationers Hjζlpeorganisation for Palζstina-flygtninge (UNRWA)

Fόr das Hilfswerk der Vereinten Nationen fόr Palδstinaflόchtlinge (UNRWA)

Για την Υπηρεσία Αρωγής και Έργων των Ηνωμένων Εθνών για τους πρόσφυγες της Παλαιστίνης (UNRWA)

For the United Nations Relief and Works Agency for Palestine Refugees (UNRWA)

Pour l'Office de secours et de travaux des Nations unies pour les rιfugiιs de Palestine (UNRWA)

Per l'Ente soccorso e lavori delle Nazioni Unite per i profughi della Palestina nel Vicino Oriente (UNRWA)

Voor de Organisatie van de Verenigde Naties voor hulpverlening aan Palestijnse vluchtelingen (UNRWA)

Pela Agκncia das Naηυes Unidas de Assistκncia aos Refugiados da Palestina (UNRWA)

Yhdistyneiden Kansakuntien Palestiinan pakolaisten avustus- ja tyφjδrjestφn (UNRWA) puolesta

Fφrenta nationernas hjδlporganisation fφr palestinska flyktingar (UNRWA)

>ΑΝΑΦΟΡΑ ΣΕ ΦΗΛΜ>